2.

Muutetaan liite XII seuraavasti: a) Lisätään 3.2.3 kohta seuraavasti: 3.2.3 Heikentyminen tai vika voidaan tunnistaa ajosyklin ulkopuolella (kuten moottorin sammuttamisen jälkeen).” b) Korvataan 3.3.2.2 kohta seuraavasti: ”3.3.2.2 Sytytyskatko Sytytyskatkojen esiintyminen moottorin toiminta-alueella, jonka seuraavat kuvaajat rajaavat: a) pienen nopeuden raja: pienin nopeus 2 500 rpm tai normaali joutokäyntinopeus + 1 000 rpm sen mukaan, kumpi on pienempi b) suuren nopeuden raja: suurin pyörimisnopeus joko 8 000 rpm taikka 1 000 rpm suurempi kuin suurin nopeus tyyppi I -testisyklin aikana tai 500 rpm pienempi kuin moottorin suurin rakenteellinen nopeus sen mukaan, mikä arvoista on pienin c) seuraavia moottorin toimintapisteitä yhdistävä jana: i) piste a alakohdassa määritellyllä pienen nopeuden rajalla, kun paine moottorin imusarjassa on 3,3 kPa pienempi kuin perusmomentilla ii) piste b alakohdassa määritellyllä suuren nopeuden rajalla, kun paine moottorin imusarjassa on 13,3 kPa pienempi kuin perusmomentilla. Sytytyskatkojen havaitsemisessa käytettävä moottorin toiminta-alue esitetään kuvassa 10-1. Kuva 10-1 Sytytyskatkojen havaitsemisessa käytettävä moottorin toiminta-alue ” c) Lisätään 3.10 kohta seuraavasti: 3.10 Moottorin pysäytysstrategioita käyttäviä ajoneuvoja koskevat lisämääräykset 3.10.1 Ajosykli 3.10.1.1 Moottorin käynnistymistä itsenäisesti uudelleen moottorin sammuttamisen jälkeen moottorin ohjausjärjestelmän ohjaamana voidaan pitää uutena ajosyklinä tai saman ajosyklin jatkumisena.” d) Muutetaan lisäys 1 seuraavasti: 1) Korvataan 3.2 kohta seuraavasti: 3.2 Jos seuraavat tiedot tuodaan ajoneuvon tietokoneelle tai se kykenee määrittämään ne, niiden on vaadittujen tilatietojen lisäksi oltava pyynnöstä saatavissa sarjaportista standardoidun vianmääritysliittimen kautta: valvontajärjestelmän ilmoittamat vikakoodit, moottorin jäähdytysnesteen lämpötila, onko polttoaineen lambda-säätö toiminnassa, polttoaineen syötön asetusarvo, sytytysennakko, imuilman lämpötila, imusarjan paine, imuilman virtaus, moottorin pyörimisnopeus, kaasuläpän asentoanturin lähtöarvo, lisäilman syöttö (ennen katalysaattoria, katalysaattorin jälkeen, ohivirtaus), laskennallinen kuormitusarvo, ajoneuvon nopeus ja polttoaineen paine. Tiedot on annettava 3.7 kohdan määräyksiä noudattaen standardiyksikköinä. Todelliset tiedot on yksilöitävä ja erotettava selkeästi oletusarvoista ja varakäyntiarvoista.” 2) Korvataan 3.11, 3.12 ja 3.13 kohta seuraavasti: 3.11 Valmistajan on yksilöitävä havaittu vika käyttämällä tarkoitukseen soveltuvaa vikakoodia, joka on päästöihin liittyvän järjestelmän vianmäärityskoodeja koskevan standardin ISO 15031-6:2010 ”Road vehicles – Communication between vehicle and external test equipment for emissions-related diagnostics – Part 6: Diagnostic trouble code definitions” mukainen. Jos tämä ei ole mahdollista, valmistaja voi käyttää standardin ISO DIS 15031-6:2010 mukaisia vianmäärityskoodeja. Vikakoodit voidaan vaihtoehtoisesti kerätä ja ilmoittaa standardin ISO 14229:2006 mukaisesti. Vikakoodien on oltava saatavissa vianmääritykseen käytettävillä vakiolaitteilla, jotka täyttävät 3.9 kohdan vaatimukset. Ajoneuvon valmistajan on annettava kansalliselle standardointielimelle kaikki päästöihin liittyvät yksityiskohtaiset tiedot kuten parametritunnukset (PID), OBD-valvonta-ID:t tai testi-ID:t, joita ei ole täsmennetty standardeissa ISO 15031-5:2011 tai ISO 14229:2006 mutta jotka liittyvät tähän asetukseen. 3.12 Ajoneuvon ja lukupäätteen välinen tietoliikennerajapinta on standardoitava, ja sen on täytettävä kaikki standardin ISO 19689:2016 Motorcycles and mopeds – Communication between vehicle and external equipment for diagnostics – Diagnostic connector and related electrical circuits, specification and use tai standardin ISO 15031-3:2004 ”Road vehicles – Communication between vehicle and external test equipment for emissions-related diagnostics – Part 3: Diagnostic connector and related electrical circuits: specification and use” vaatimukset. Suositeltava asennuskohta on istuinpaikan alla. Muu tietoliikennerajapinnan asennuskohta edellyttää hyväksyntäviranomaisen suostumusta, ja sen on oltava sellainen, että huoltohenkilökunnalla on helppo pääsy siihen mutta että se on suojattu siten, että asiattomat eivät pääse siihen käsiksi. Tietoliikennerajapinnan sijainti on ilmoitettava selvästi käyttöoppaassa. 3.13 Siihen saakka, että ajoneuvossa on otettu käyttöön luokan L ajoneuvojen OBD II -järjestelmä, ajoneuvon valmistajan pyynnöstä voidaan asentaa jokin vaihtoehtoinen tietoliikennerajapinta. Jos tällainen vaihtoehtoinen tietoliikennerajapinta asennetaan, ajoneuvon valmistajan on annettava maksutta testauslaitteiden valmistajien käyttöön tiedot ajoneuvon liittimen nastojen järjestelystä. Ajoneuvon valmistajan on toimitettava sovitin, joka mahdollistaa yhdistämisen yleiseen lukulaitteeseen. Sovittimen on laatunsa puolesta sovelluttava ammattimaiseen korjaamokäyttöön. Sovitin on toimitettava syrjimättömästi kaikille riippumattomille toimijoille. Valmistajat voivat veloittaa sovittimesta kohtuullisen ja oikeasuhteisen maksun, jonka suuruudessa otetaan huomioon ne lisäkustannukset, joita asiakkaalle tästä valmistajan valinnasta koituu. Tietoliikennerajapinnassa ja sovittimessa ei saa olla sellaisia erityisiä elementtejä, jotka edellyttäisivät validointia tai sertifiointia ennen niiden käyttöä tai rajoittaisivat ajoneuvon tietojen siirtoa yleistä lukulaitetta käytettäessä.” 3) Korvataan 4.1.4 kohta seuraavasti: 4.1.4 Jos ajoneuvo on tämän liitteen vaatimusten mukaisesti varustettu erityisellä valvontalaitteella M, IUPRM-suhdeluvun on 1 päivästä tammikuuta 2024 kaikkien M-valvontalaitteiden osalta oltava vähintään 0,1.” 4) Lisätään 4.1.4.1 kohta seuraavasti: 4.1.4.1 Joulukuun 31 päivään 2023 saakka valmistajan on osoitettava hyväksyntäviranomaiselle IUPR-suhdeluvun määrittämisen toimivuus kaikkien uusien ajoneuvotyyppien osalta 1 päivästä tammikuuta 2020 ja olemassa olevien ajoneuvotyyppien osalta 1 päivästä tammikuuta 2021.” 5) Korvataan 4.5 ja 4.5.1 kohta seuraavasti: ”4.5 Yleisnimittäjä 4.5.1 Yleisnimittäjä on laskin, joka mittaa ajoneuvon käyttökertojen määrän. Se kasvaa 10 sekunnin kuluessa ainoastaan, jos seuraavat edellytykset täyttyvät yksittäisessä ajojaksossa: a) Moottorin käynnistymisestä on kulunut vähintään 600 sekuntia, kun ajoneuvo on alle 2 440 metrin korkeudella merenpinnasta ympäristössä, jossa ilmanpaine on yli 75,7 kPa ja lämpötila vähintään 266,2 K (– 7 °C). b) Ajoneuvolla on ajettu vähintään nopeudella 25 km/h vähintään 300 sekuntia alle 2 440 metrin korkeudella merenpinnasta ympäristössä, jossa ilmanpaine on yli 75,7 kPa ja lämpötila vähintään 266,2 K (– 7 °C). c) Ajoneuvo on ollut tasaisesti joutokäynnillä (eli kuljettaja ei paina kaasupoljinta ja ajoneuvon nopeus on enintään 1,6 km/h) vähintään 30 sekuntia alle 2 440 metrin korkeudella merenpinnasta ympäristössä, jossa ilmanpaine on yli 75,7 kPa ja lämpötila vähintään 266,2 K (– 7 °C). Yleisnimittäjä voi kasvaa myös olosuhteissa, joissa korkeutta merenpinnasta tai ilmanpainetta ja ympäristön lämpötilaa koskevat reunaehdot eivät toteudu.” 6) Lisätään 4.6.2.1 kohta seuraavasti: 4.6.2.1 Komponenttien tai järjestelmien sellaisten valvontalaitteiden osoittajia ja nimittäjiä, jotka valvovat jatkuvasti oikosulkuja tai avoimen virtapiirin vikoja, ei tarvitse kirjata. ”Jatkuvasti” tarkoittaa tässä kohdassa, että valvonta on koko ajan käytössä ja valvontaan käytetystä signaalista otetaan näyte vähintään kahdesti sekunnissa ja valvontalaite havaitsee kyseisen valvonnan kannalta merkittävän vian esiintymisen tai puuttumisen 15 sekunnin kuluessa. Jos tietokoneen syöttökomponenttia koskeva näytteenottotaajuus valvontatarkoituksessa on harvempi, komponentin lähettämä signaali voidaan sen sijaan arvioida jokaisella näytteenottokerralla. Tulostuskomponentin tai -järjestelmän aktivointia ei edellytetä pelkästään kyseisen tulostuskomponentin tai -järjestelmän valvontaa varten.” 7) Korvataan 4.7.4 kohta seuraavasti: 4.7.4 OBD-järjestelmän on estettävä yleisnimittäjän kasvaminen 10 sekunnin kuluessa siitä, kun jossakin komponentissa, jolla määritellään 4.5 kohdan perusteiden täyttyminen (eli ajoneuvon nopeus, ympäristön lämpötila, korkeus merenpinnasta, joutokäynti tai toiminta-aika), on havaittu vika ja sitä koskeva vian ilmoituskoodi on tallennettu. Yleisnimittäjän kasvaminen ei saa keskeytyä missään muissa olosuhteissa. Yleisnimittäjän kasvamisen on jatkuttava 10 sekunnin kuluessa siitä, kun vikaa ei enää esiinny (eli kun vian ilmoituskoodi poistuu tai se poistetaan lukulaitteen komennolla).” e) Muutetaan lisäys 2 seuraavasti: i) Poistetaan 1 kohdassa oleva alaviite. ii) Korvataan 2.1 kohta seuraavasti: ”2.1 Taulukko Ap2-1 Yleiskuva laitteista (jos asennettu), joita OBD I- ja OBD II -järjestelmien on valvottava Nro Laitteiden virtapiirit Virtapiirin eheys Virtapiirin loogisuus Valvontaa koskeva perusvaatimus Huomautus nro Taso, ks. 2.3 Virtapiirin jännite korkea Virtapiirin jännite matala Avoin virtapiiri Rajojen ulkopuolella Suorituskyky/todennäköisyys Juuttunut signaali Laite ei toiminnassa / Laitetta ei ole 1 Valvontamoduulin (ECU/PCU) sisäinen virhe 3 I & II (1) Anturi (syöttötiedot ohjausyksiköihin) 1 Kaasupolkimen tai -kahvan asentoanturi 1 I & II I & II I & II I & II I & II I & II (2) 2 Ilmanpaineanturi 1 I & II I & II I & II II 3 Nokka-akselin asentoanturi 3 I & II 4 Kampiakselin asentoanturi 3 I & II 5 Moottorin jäähdytysnesteen lämpötila-anturi 1 I & II I & II I & II II II II (4) 6 Pakosarjan sääntöventtiilin kulma-anturi 1 I & II I & II I & II II II II (4) 7 Pakokaasujen takaisinkierrätyksen anturi 1 II II II II II II (4) 8 Polttoaineenjakeluputkiston paineen anturi 1 I & II I & II I & II II II II (4) 9 Polttoaineenjakeluputkiston lämpötilan anturi 1 I & II I & II I & II II II II (4) 10 Vaihteiston asentoanturi (potentiometri) 1 I & II I & II I & II II II II (4) (5) 11 Vaihteiston asentoanturi (kytkin) 3 II I & II (5) 12 Imuilman lämpötila-anturi 1 I & II I & II I & II II II II (4) 13 Nakutusanturi (ei resonanssiin perustuva) 3 I & II 14 Nakutusanturi (resonanssiin perustuva) 3 I & II 15 Imusarjan absoluuttisen paineen anturi 1 I & II I & II I & II II II II (4) 16 Ilmamassa-anturi 1 I & II I & II I & II II II II (4) 17 Moottoriöljyn lämpötila-anturi 1 I & II I & II I & II II II II (4) 18 Happianturin (binäärinen/lineaarinen) signaalit 1 I & II I & II I & II II II II (4) 19 Polttoaineen (korkean) paineen anturi 1 I & II I & II I & II II II II (4) 20 Polttoainesäiliön lämpötilan anturi 1 I & II I & II I & II II II II (4) 21 Kaasuläpän asentoanturi 1 I & II I & II I & II I & II I & II I & II (2) 22 Ajoneuvon nopeusanturi 3 II I & II (5) 23 Pyörän nopeusanturi 3 II I & II (5) Toimilaitteet (ohjausyksiköistä lähtevät tiedot) 1 Haihtumispäästöjen valvontajärjestelmän tyhjentymistä ohjaava venttiili 2 II I & II II I & II (6) 2 Pakosarjan säätöventtiilin toimilaite (moottorikäyttöinen) 3 II I & II 3 Pakokaasujen takaisinkierrätyksen ohjaus 3 II 4 Polttoaineruisku 2 I & II I & II (6) 5 Tyhjäkäynnin säätöjärjestelmä 1 I & II I & II I & II II I & II (6) 6 Sytytyspuolan ensiöpiirit 2 I & II I & II (6) 7 Happianturin lämmitin 1 I & II I & II I & II II I & II (6) 8 Lisäilman suihkutusjärjestelmä 2 II I & II II I & II (6) 9 Sähköisesti ohjatun kaasuttimen toimilaite 3 I & II I & II (6) iii) Korvataan 2.4 kohta seuraavasti: 2.4 Kaksi kolmesta häiriöstä virtapiirin eheydessä ja virtapiirin loogisuuden valvonnassa voidaan yhdistää, esimerkiksi — korkeajännitteinen tai avoin ja matalajännitteinen virtapiiri — korkeajännitteinen ja matalajännitteinen tai avoin virtapiiri — signaali rajojen ulkopuolella tai virtapiirin suorituskyky ja signaali jumittunut — korkeajännitteinen virtapiiri ja signaali rajojen yläpuolella tai matalajännitteinen virtapiiri ja signaali rajojen alapuolella.” f) Lisätään lisäykset 3, 4 ja 5 seuraavasti: ” Lisäys 3 Käytönaikainen suorituskykysuhde 1. Johdanto 1.1 Tässä lisäyksessä vahvistetaan OBD-järjestelmän tietyn valvontalaitteen käytönaikaisen tehokkuuden suhdelukua (IUPRM) koskevat vaatimukset tämän asetuksen mukaisesti tyyppihyväksytyille luokkien L3e, L5e-A ja L7e-A ajoneuvoille. 2. IUPRM:n tarkastaminen 2.1 Valmistajan on hyväksyntäviranomaisen pyynnöstä raportoitava tyyppihyväksyntäviranomaiselle kaikista huollon yhteydessä kirjatuista takuu- ja korjausvaateista sekä OBD-järjestelmän vioista tyyppihyväksynnän yhteydessä sovittavalla tavalla. Tiedoissa on eriteltävä päästöihin liittyvien komponenttien ja järjestelmien vikojen tiheys ja sisältö. Raportti on laadittava ajoneuvon tuotannon kestoaikana vähintään kerran kunkin ajoneuvomallin osalta siihen saakka, kun ajoneuvo on viiden vuoden ikäinen tai sillä on ajettu asetuksen (EU) N:o 168/2013 liitteessä VII olevassa A osassa vahvistettu ajokilometrimäärä sen mukaan, kumpi ajankohta on aikaisempi. 2.2 IUPR-perheen määrittelevät ominaisuudet IUPR-perheen määrittelemisessä on käytettävä lisäyksessä 5 lueteltuja OBD-perheen parametreja. 2.3 Tietovaatimukset Hyväksyntäviranomainen tarkastaa IUPRM:n valmistajan toimittamien tietojen perusteella. Näihin tietoihin on sisällyttävä erityisesti seuraavat: 2.3.1 valmistajan nimi ja osoite 2.3.2 valmistajan valtuutettujen edustajien nimet, osoitteet, puhelin- ja faksinumerot sekä sähköpostiosoitteet niillä alueilla, jotka valmistajan ilmoittamat tiedot kattavat 2.3.3 valmistajan ilmoittamien tietojen kattamien ajoneuvojen mallinimet 2.3.4 tapauksen mukaan luettelo valmistajan ilmoittamien tietojen kattamista ajoneuvotyypeistä esim. OBD:n ja IUPRM:n osalta lisäyksen 5 mukainen OBD-perhe 2.3.5 ajoneuvon tunnusnumeron (VIN) koodit, joita sovelletaan ajoneuvoperheeseen kuuluviin ajoneuvotyyppeihin (VIN-etuliite) 2.3.6 IUPR-perheeseen kuuluviin ajoneuvotyyppeihin sovellettavien tyyppihyväksyntien numerot, mukaan lukien tarvittaessa kaikkien laajennusten numerot sekä kaikkien sellaisten korjaavien toimenpiteiden numerot, joissa ajoneuvolle tehdään pieniä korjauksia seuraavan huollon yhteydessä tai ajoneuvo kutsutaan korjattavaksi (suuret muutokset) 2.3.7 tiedot valmistajan ilmoittamien tietojen kattamien ajoneuvojen tyyppihyväksyntien laajentamisista ja korjaavista toimenpiteistä, joissa ajoneuvolle tehdään pieniä korjauksia seuraavan huollon yhteydessä tai ajoneuvo kutsutaan korjattavaksi (jos hyväksyntäviranomainen pyytää näitä tietoja) 2.3.8 ajanjakso, jonka kuluessa valmistajan ilmoittamat tiedot on kerätty 2.3.9 valmistajan ilmoittamien tietojen kattama ajoneuvojen valmistusaika (esim. kalenterivuonna 2017 valmistetut ajoneuvot) 2.3.10 valmistajan IUPRM:n tarkastuksessa käyttämä menettely, mukaan luettuna seuraavat: a) ajoneuvon paikantamismenetelmä b) ajoneuvon valinta- ja hylkäysperusteet c) ohjelmassa käytetyt testityypit ja -menettelyt d) valmistajan hyväksymis- ja hylkäysperusteet ajoneuvoperheelle e) maantieteelliset alueet, joilla valmistaja on kerännyt tietoja f) otoksen koko ja käytetty otantasuunnitelma. 2.3.11 valmistajan IUPRM:n tarkastusmenettelyn tulokset, mukaan luettuna seuraavat: a) tunnistetiedot ohjelmaan sisältyvistä ajoneuvoista (testatuista tai testaamattomista). Näihin tietoihin on sisällyttävä — mallinimi — ajoneuvon tunnusnumero (VIN) — käyttöalue (jos tiedossa) — valmistuspäivämäärä b) syyt ajoneuvon hylkäämiseen otoksesta c) testitiedot, mukaan luettuina — testauspäivämäärä / tietojen latauspäivämäärä — testipaikka / tietojen latauspaikka — kaikki lisäyksessä 1 olevan 4.1.6 kohdan mukaisesti vaaditut, ajoneuvosta ladatut tiedot — kunkin ilmoitettavan valvontalaitteen osalta käytönaikainen tehokkuussuhde. 2.3.12 IUPRM-otoksen osalta seuraavat: a) kaikkien valittujen ajoneuvojen keskimääräiset käytönaikaiset tehokkuussuhteet IUPRM kunkin valvontalaitteen osalta lisäyksessä 1 olevan 4.1.4 kohdan mukaisesti b) sellaisten valittujen ajoneuvojen prosenttiosuus, joiden IUPRM on vähintään kyseiseen valvontalaitteeseen lisäyksessä 1 olevan 4.1.4 kohdan mukaisesti sovellettava vähimmäisarvo. 3. Ajoneuvojen valinta IUPRM:n tarkastamista varten 3.1 Valmistajan otannan on katettava vähintään kaksi jäsenvaltiota, joissa on olennaisesti erilaiset olosuhteet (jollei ajoneuvoja aseteta saataville vain yhden jäsenvaltion markkinoilla). Jäsenvaltioiden valinnassa otetaan huomioon muun muassa eroavuudet polttoaineissa, ympäristöoloissa, keskimääräisissä ajonopeuksissa sekä kaupunki- ja moottoritieajon jakaumassa. IUPRM-testaamisen tapauksessa testiotokseen otetaan vain sellaiset ajoneuvot, jotka täyttävät lisäyksessä 4 olevan 2.3 kohdan vaatimukset. 3.2 Valitessaan jäsenvaltioita ajoneuvojen otantaa varten valmistaja voi valita ajoneuvot jäsenvaltiosta, jota pidetään erityisen edustavana. Tässä tapauksessa valmistajan on osoitettava tyyppihyväksynnän myöntäneelle hyväksyntäviranomaiselle, että valinta on edustava (esimerkiksi siten, että tiettyä ajoneuvoperhettä myydään eniten kyseisillä unionin markkinoilla). Kun ajoneuvoperheestä on testattava enemmän kuin yksi näyte-erä 3.3 kohdan mukaisesti, ajoneuvojen käyttöolosuhteiden on oltava toisessa ja kolmannessa näyte-erässä erilaiset kuin ensimmäisessä näyte-erässä. 3.3 Otoksen koko 3.3.1 Näyte-erien määrä riippuu OBD-perheen vuotuisesta myynnistä unionissa seuraavassa taulukossa määritellyllä tavalla: EU-rekisteröinnit kalenterivuotta kohti (pakokaasupäästötestien osalta) IUPR:n sisältävän OBD-perheen ajoneuvot Näyte-erien määrä Enintään 100 000 1 100 001 –200 000 2 Yli 200 000 3 3.3.2 IUPR:n osalta otettavien näyte-erien määrä kuvaillaan 3.3.1 kohdassa olevassa taulukossa, ja se perustuu IUPR-perheen sellaisten ajoneuvojen määrään, jotka on hyväksytty IUPR:n kanssa. IUPR-perheen ensimmäistä otantakautta varten katsotaan, että otanta koskee kaikkia perheen ajoneuvotyyppejä, jotka on hyväksytty IUPR:n kanssa. Seuraavilla otantakausilla katsotaan, että otanta koskee ainoastaan ajoneuvotyyppejä, joita ei ole aiemmin testattu tai jotka kuuluvat päästöhyväksyntien piiriin, joita on laajennettu edeltävän näytteenottokauden jälkeen. Niiden perheiden osalta, joissa on vähemmän kuin 5 000 EU-rekisteröintiä ja joita otanta koskee otantakaudella, ajoneuvojen vähimmäismäärä näyte-erässä on kuusi. Kaikkien muiden perheiden osalta ajoneuvojen vähimmäismäärä otettavassa näyte-erässä on viisitoista. Kunkin näyte-erän on asianmukaisesti kuvastettava myyntiä eli vähintäänkin myynniltään suurten ajoneuvotyyppien (≥ 20 % perheen kokonaismäärästä) on oltava edustettuina. Ajoneuvot, joita valmistetaan pieninä sarjoina, joissa tuotanto OBD-perhettä kohti on alle 1 000 ajoneuvoa, vapautetaan IUPR-vähimmäisvaatimuksista ja vaatimuksesta osoittaa niiden täyttyminen hyväksyntäviranomaiselle. 4. Edellä 2 kohdassa tarkoitetun tarkastuksen perusteella hyväksyntäviranomaisen on joko a) katsottava, että IUPR-perhe on vaatimusten mukainen, ja pidätyttävä muista toimista b) katsottava, että valmistajan toimittamat tiedot eivät riitä päätöksen tekemiseen, ja pyydettävä valmistajalta lisätietoja tai uusia testituloksia c) katsottava, että hyväksyntäviranomaisen tai jäsenvaltion seurantatestausohjelmista saatujen tietojen perusteella valmistajan toimittamat tiedot eivät riitä päätöksen tekemiseen, ja pyydettävä valmistajalta lisätietoja tai uusia testituloksia d) tai katsottava, että IUPR-perheelle tehdyn tarkastuksen tulokset eivät ole tyydyttäviä ja ryhdyttävä toimenpiteisiin kyseisen ajoneuvotyypin tai IUPR-perheen testauttamiseksi lisäyksen 1 mukaisesti. Jos IUPRM-tarkastuksen mukaan lisäyksessä 4 olevan 3.2 kohdan esitetyt testiperusteet täyttyvät näyte-erän ajoneuvojen osalta, tyyppihyväksyntäviranomaisen on ryhdyttävä tämän kohdan d alakohdassa kuvailtuihin lisätoimiin. 4.1 Hyväksyntäviranomainen valitsee yhteistoiminnassa valmistajan kanssa otoksen ajoneuvoista, joilla on ajettu riittävän pitkä matka ja joita tiedetään kohtuullisella varmuudella käytetyn tavanomaisissa olosuhteissa. Valmistajaa on kuultava valittaessa ajoneuvoja otokseen, ja valmistajan on sallittava olla läsnä ajoneuvojen varmistustesteissä. Lisäys 4 Ajoneuvojen valitsemisessa käytettävät perusteet käytönaikaisen tehokkuussuhteen osalta 1. Johdanto 1.1 Tässä lisäyksessä vahvistetaan tämän liitteen lisäyksessä 1 olevassa 4 kohdassa tarkoitetut valintaperusteet, joita on sovellettava valittaessa testattavia ajoneuvoja, sekä menettelyt käytössä IUPRM:n tarkastamista varten. 2. Valintaperusteet Jäljempänä 2.1–2.5 kohdassa määritetään IUPRM:ää koskevat perusteet, joiden nojalla valittu ajoneuvo voidaan hyväksyä. 2.1 Ajoneuvon on oltava tämän asetuksen mukaisesti tyyppihyväksyttyä ajoneuvotyyppiä, jolla on täytäntöönpanoasetuksen (EU) N:o 901/2014 (3) mukainen vaatimustenmukaisuustodistus. IUPRM-tarkastusta varten ajoneuvon on oltava hyväksytty OBD-standardin vaiheen II tai myöhemmän vaiheen mukaisesti. Ajoneuvon on oltava rekisteröity ja käytössä unionissa. 2.2 Ajoneuvolla on oltava ajettu vähintään 3 000 km tai sen on täytynyt olla käytössä vähintään kuuden kuukauden ajan sen mukaan, kumpi ehto täyttyy myöhemmin, ja sillä ajettu kilometrimäärä saa olla enintään asetuksen (EU) N:o 168/2013 liitteessä VII olevassa A osassa asianomaiselle ajoneuvoluokalle vahvistettu kestävyysajokilometrimäärä tai sen käyttöaika saa olla enintään viisi vuotta sen mukaan, kumpi ehto täyttyy aikaisemmin. 2.3 IUPRM:n tarkastamista varten testiotokseen voi sisältyä ainoastaan ajoneuvoja, jotka täyttävät seuraavat vaatimukset: a) Ne ovat keränneet riittävästi ajoneuvon käyttötietoja kyseisen valvontalaitteen testaamiseksi. Niiden valvontalaitteiden osalta, joiden edellytetään täyttävän käytönaikaista tehokkuutta koskevat vaatimukset ja seuraavan ja kirjaavan käytönaikaista tehokkuutta koskevat tiedot lisäyksessä 1 olevan 4.6.1 kohdan mukaisesti, riittävillä ajoneuvon käyttötiedoilla tarkoitetaan, että nimittäjä täyttää jäljempänä esitetyt perusteet. Testattavan valvontalaitteen nimittäjän, sellaisena kuin se on määritelty lisäyksessä 1 olevassa 4.3 ja 4.5 kohdassa, arvon on oltava yhtä suuri tai suurempi kuin yksi seuraavista: i) 15, kun kyse on haihtumisjärjestelmän valvontalaitteista, lisäilmajärjestelmän valvontalaitteista ja niistä valvontalaitteista, joissa käytetään lisäyksessä 1 olevan 4.3.2 kohdan mukaisesti kasvavaa nimittäjää (esim. kylmäkäynnistyksen valvontalaitteet, ilmastointijärjestelmän valvontalaitteet), tai ii) 5, kun kyse on sellaisista hiukkassuodattimen valvontalaitteista ja hapetuskatalysaattorin valvontalaitteista, joissa käytetään liitteen lisäyksessä 1 olevan 4.3.2 kohdan mukaisesti kasvavaa nimittäjää, tai iii) 30, kun kyse on katalysaattorin, happianturin, pakokaasujen takaisinkierrätyksen (EGR), vaihtuvan venttiilin ajoitusjärjestelmän (VVT) ja kaikkien muiden komponenttien valvontalaitteista. b) Niitä ei ole käsitelty asiattomasti tai varustettu lisäosilla tai muutetuilla osilla, joiden vuoksi OBD-järjestelmä ei olisi liitteen XII vaatimusten mukainen. 2.3 Ajoneuvolle mahdollisesti tehdyt huollot on oltava tehty valmistajan suosittelemien huoltovälien mukaisesti. 2.4 Ajoneuvossa ei saa olla merkkejä epäasianmukaisesta käytöstä (esimerkiksi kilpa-ajosta, ylikuormituksesta, väärän polttoaineen käytöstä tai muusta väärinkäytöstä) eikä muista tekijöistä (esimerkiksi virittäminen), jotka voivat vaikuttaa päästöihin. Tietokoneeseen tallennettu vikakoodi ja tiedot ajetusta matkasta on otettava huomioon. Ajoneuvoa ei valita testattavaksi, jos tietokoneessa olevista tiedoista käy ilmi, että ajoneuvo on ollut toiminnassa vikakoodin tallennuksen jälkeen eikä korjausta ole tehty suhteellisen pian. 2.5 Moottoriin ei saa olla tehty luvattomia suuria korjauksia eikä ajoneuvoon suuria korjauksia. 3. Suunnitelma korjaaviksi toimenpiteiksi 3.1 Tyyppihyväksyntäviranomaisen on pyydettävä valmistajaa toimittamaan suunnitelma korjaaviksi toimenpiteiksi, joilla vaatimustenvastaisuus poistetaan seuraavissa tapauksissa: 3.2 Valvontalaitteen M IUPRM:n osalta täyttyvät seuraavat tilastolliset edellytykset testiotoksessa, jonka koko määritetään lisäyksessä 3 olevan 3.3.1 kohdan mukaisesti: Niiden ajoneuvojen osalta, jotka lisäyksessä 1 olevan 4.1.4 kohdan mukaisesti on sertifioitu suhteeseen 0,1, ajoneuvosta kerätyt tiedot osoittavat vähintään yhden testiotokseen kuuluvan valvontalaitteen M kohdalla, että testiotoksen keskimääräinen käytönaikainen tehokkuussuhde on pienempi kuin 0,1 tai että vähintään 66 prosentissa testiotoksen ajoneuvoista valvontalaitteen käytönaikainen tehokkuussuhde on pienempi kuin 0,1. 3.3 Suunnitelma korjaaviksi toimenpiteiksi on toimitettava tyyppihyväksyntäviranomaiselle viimeistään 60 työpäivän kuluttua 3.1 kohdassa tarkoitetun tiedoksiannon päivämäärästä. Tyyppihyväksyntäviranomaisen on ilmoitettava korjaavia toimenpiteitä koskevan suunnitelman hyväksymisestä tai hylkäämisestä 30 työpäivän kuluessa. On kuitenkin myönnettävä lisäaikaa, jos valmistaja voi osoittaa toimivaltaista tyyppihyväksyntäviranomaista tyydyttävällä tavalla, että vaatimustenvastaisuuden tutkimiseen tarvitaan lisää aikaa, jotta voidaan toimittaa suunnitelma korjaaviksi toimenpiteiksi. 3.4 Korjaavien toimenpiteiden kohteena on oltava kaikki ajoneuvot, joissa on todennäköisesti sama vika. On arvioitava, onko tyyppihyväksyntäasiakirjoja tarpeen muuttaa. 3.5 Valmistajan on toimitettava jäljennös kaikesta korjaavia toimenpiteitä koskevaan suunnitelmaan liittyvästä kirjeenvaihdosta. Valmistajan on lisäksi pidettävä kirjaa käytössä olevien ajoneuvojen korjausmenettelystä ja toimitettava säännöllisesti tilannekatsauksia tyyppihyväksyntäviranomaiselle. 3.6 Korjaavia toimenpiteitä koskevan suunnitelman on sisällettävä 3.6.1–3.6.11 kohdassa vaaditut tiedot. Valmistajan on annettava korjaavia toimenpiteitä koskevalle suunnitelmalle sen yksikäsitteisesti yksilöivä nimi tai numero. 3.6.1 Kuvaus kustakin korjaavia toimenpiteitä koskevaan suunnitelmaan sisältyvästä ajoneuvotyypistä. 3.6.2 Kuvaus muuntamisista, mukautuksista, korjauksista, säädöistä ja muista muutoksista, jotka tehdään ajoneuvoihin niiden saattamiseksi vaatimustenmukaisiksi, mukaan luettuna lyhyt tiivistelmä tiedoista ja teknisistä tutkimuksista, jotka tukevat valmistajan päätöstä valita kyseiset toimenpiteet ajoneuvon saattamiseksi vaatimustenmukaiseksi. 3.6.3 Kuvaus tavasta, jolla valmistaja antaa tiedon ajoneuvojen omistajille. 3.6.4 Kuvaus oikeasta huollosta ja käytöstä, jotka valmistaja mahdollisesti vahvistaa edellytyksiksi korjausten tekemiselle korjaavia toimenpiteitä koskevan suunnitelman puitteissa, sekä selvitys valmistajan syistä tällaisten edellytysten asettamiseen. Huolto- tai käyttöedellytyksiä voidaan asettaa vain, jos ne todistettavasti liittyvät vaatimustenvastaisuuteen ja korjaaviin toimenpiteisiin. 3.6.5 Kuvaus menettelystä, jota ajoneuvon omistajan on noudatettava saadakseen vaatimustenvastaisuuden korjautetuksi. On ilmoitettava ajankohta, jonka jälkeen korjaavat toimenpiteet voidaan toteuttaa, arvio korjaamon työhönsä tarvitsemasta ajasta ja tieto siitä, missä korjaus voidaan tehdä. Korjaus on tehtävä joutuisasti kohtuullisen ajan kuluessa ajoneuvon toimittamisesta. 3.6.6 Jäljennös ajoneuvon omistajalle toimitetuista tiedoista. 3.6.7 Lyhyt kuvaus järjestelyistä, joita valmistaja käyttää varmistaakseen, että korjaavia toimenpiteitä varten on riittävästi komponentteja tai järjestelmiä. On ilmoitettava, milloin komponentteja tai järjestelmiä on saatavilla riittävästi korjausmenettelyn aloittamiseksi. 3.6.8 Jäljennös kaikista ohjeista, jotka lähetetään korjauksen suorittaville henkilöille. 3.6.9 Kuvaus ehdotettujen korjaavien toimenpiteiden vaikutuksesta kunkin suunnitelmaan kuuluvan ajoneuvotyypin päästöihin, polttoaineenkulutukseen, ajettavuuteen ja turvallisuuteen sekä näitä päätelmiä tukevia tietoja, teknisiä selvityksiä jne. 3.6.10 Kaikki muut tiedot tai selvitykset, joita hyväksyntäviranomainen voi kohtuudella pitää tarpeellisina korjaavia toimenpiteitä koskevan suunnitelman arvioimiseksi. 3.6.11 Jos korjaavia toimenpiteitä koskevaan suunnitelmaan sisältyy käytössä olevien ajoneuvojen korjaaminen, on tyyppihyväksyntäviranomaiselle toimitettava tieto menetelmästä, jota käytetään tehtyjen korjausten merkitsemiseen. Jos käytetään tarraa, on siitä toimitettava esimerkkikappale. 3.7 Valmistajaa voidaan vaatia tekemään hyväksyttävästi suunnitellut ja tarvittavat testit komponenteille ja ajoneuvoille, joihin on tehty ehdotettu muutos tai korjaus, jotta voidaan todeta kyseisen muutoksen tai korjauksen tuloksellisuus. 3.8 Valmistajan on kirjattava tiedot jokaisesta korjattavaksi kutsutusta ja korjatusta ajoneuvosta sekä korjaukset tehneistä korjaamoista. Tyyppihyväksyntäviranomaisen on pyynnöstään saatava haltuunsa näin syntyneet asiakirjat viiden vuoden ajan korjaavia toimenpiteitä koskevan suunnitelman täytäntöönpanosta. 3.9 Korjauksesta ja/tai muutoksesta tai uusien laitteiden lisäämisestä on tehtävä merkintä valmistajan ajoneuvon omistajalle antamaan todistukseen. Lisäys 5 Ajoneuvon sisäiseen valvontajärjestelmään perustuva perhe (OBD-perhe) 1. Johdanto 1.1 Tässä lisäyksessä vahvistetaan perusteet lisäyksissä 3 ja 4 tarkoitetun OBD-perheen määrittelemiseksi. 2. Valintaperusteet Ajoneuvotyypit kuuluvat samaan perheeseen moottorin, päästöjenrajoitusjärjestelmän ja sisäisen valvontajärjestelmän osalta, jos ne ovat jäljempänä lueteltujen ominaisuuksien suhteen samanlaisia. 2.2 Moottori: — palamisprosessi (kipinäsytytys, puristussytytys, kaksitahtinen, nelitahtinen, kiertomoottori) — polttoaineensyöttömenetelmä (yksi- tai monipisteruiskutus) — polttoainetyyppi (bensiini, diesel, joustavasti bensiini/etanoli, joustavasti diesel/biodiesel, maakaasu/biometaani, nestekaasu, kaksi polttoainetta bensiini/maakaasu/biometaani, kaksi polttoainetta bensiini/nestekaasu) 2.3 Päästöjenrajoitusjärjestelmä: — katalysaattorin tyyppi (hapettava, kolmitie, lämmitetty, SCR, muu) — hiukkasloukun tyyppi — lisäilman suihkutus (on / ei ole) — pakokaasujen kierrätys (on / ei ole) 2.4 OBD-järjestelmän osat ja toiminta: — OBD-järjestelmän suorittama toiminnan valvonta, vikojen havaitseminen ja vikojen ilmaisu ajoneuvon kuljettajalle.